[{"text_idx": "#000001", "text": "Urriaren erdialdera hastekoa zen multzoen fasea baina Nazioarteko Federazioak (FIBA) osasun egoeraren bilakaeraren arabera bestelako lehiaketa formatoen aukera aztertzen hasi zen eta azkenean indarrean jarri du lehiaketa eredu berri hau."}, {"text_idx": "#000002", "text": "Osasun arrisku oro ekiditeko, egoitza bakarrean jokatzea erabaki zen ta sei partida izan beharrean hiru jokatzeko hautua hartu zuen txapelketaren antolakuntzak. Orain jakin denez, Valentzia izango da norgehiagoka hauek jokatzeko egoitza, izan ere, azken hilabeteotan burbuila formatuan garatutako lehiaketak antolatzeko eskarmentua daukate hantxe."}, {"text_idx": "#000003", "text": "F multzoko hiru aurkarien kontra arituko da Lointek Gernika taldea, partida bakarrera eta sei egunen buruan, emaitza hauen ondorioz sailkapeneko aurreneko bi postuetan geratzen diren taldeak hurrengo fasera pasatuko direlarik."}, {"text_idx": "#000004", "text": "Urtarrilaren 19an, asteartea, izango da gernikarren aurreneko partidua, La Roche Vendee talde frantziarraren aurka, urtarrilaren 20an Frantziakoa ere den Flammes Caroloren aurka neurtuko da, eta azkenik 22an Ciudad de Laguna espainiarraren kontra jokatuko du."}, {"text_idx": "#000005", "text": "Ondorengo kanporaketak ere burbuiletan jokatuko dira partida bakarrera, hiri bakoitzak adar bereko bi norgehiagoka hartuko dituelarik. Gainera, Eurokopako aurtengo edizioan ez dira sartuko Euroligatik kanporatutako taldeak eta beraz, laburtu egingo dira lehiaketaren epeak. Horrela, final-zortzirenak eta finalaurdenak martxoaren 14tik 18ra jokatuko dira, eta bigarren burbuila horretatik irtengo dira Lauko Finalean parte hartuko dutenak. Lauko Final Four hori ere egoitza bakarrean lehiatuko da, apirilaren 9tik 11ra."}, {"text_idx": "#000007", "text": "Abuztuan, Munichen egindako zozketak ez zion berri onik ekarri Lointek Gernika Bizkaia taldeari, izan ere, Europako emakumezkoen bigarren mailako txapelketan multzo gogorra egokitu zitzaion."}, {"text_idx": "#000008", "text": "Gernikarrak laugarrenez lehiatuko dira Europako mailako bigarren kategorian, eta multzoen fasean hasiko dute zuzenean txapelketa, azkeneko emakumezkoen Endesa Ligan hirugarren postua eskuratu izanagatik."}, {"text_idx": "#000010", "text": "Flammes Carolo taldea, Charleville-Me\u0301zie\u0301res herrikoa (Ardenas), Frantziako ligako hirugarren postuan zegoen martxoan lehiaketa eten zenean, 17 partidetan 10 garaipen erdietsita. La Roche Vende\u0301e, La Roche-sur-Yon herrikoa (Vende\u0301e departamendua) zazpigarrena zen sailkapenean, zortzi garaipen eta bederatzi porrotekin. Gernikarren hirugarren aurkaria, Tenerife talde espainiarra, zortzigarren postuan amaitu zuen Endesa Ligan (hamaika garaipen eta beste horrenbeste porrotekin)."}, {"text_idx": "#000012", "text": "Miamin apurtutako ametsa, Euskal Herian berreskuratzeko saiakera abian jarri du EITB komunikazio taldeak"}, {"text_idx": "#000016", "text": "Nesken sailean kostaldekoek irabazi dute txapelketa eta mutilenean barnekaldeko taldeak"}]